Pravo na pristup informacijama

**UVOD**

Pravo na pristup informacijama, sukladno odredbama Zakona o pravu na pristup informacijama (NN 25/13, 85/15) obuhvaća pravo svake domaće ili strane fizičke i pravne osobe (dalje: korisnik) na traženje i dobivanje informacija kao i obvezu Pučkog otvorenog učilišta Samobor (dalje: Učilište) da omogući pristup zatraženoj informaciji, odnosno da objavljuje informacije kada za to i ne postoji poseban zahtjev, već takvo objavljivanje predstavlja obvezu određenu zakonom ili drugim općim propisom. Informacija je svaki podatak koji posjeduje Učilište u obliku dokumenta, zapisa, dosjea, registra, neovisno o načinu na koji je prikazan.

**NAČIN OSTVARIVANJA PRAVA NA PRISTUP INFORMACIJAMA**

Učilište upoznaje javnost o organizaciji i programu svoga rada te načinu obavljanja poslova iz svoje djelatnosti pružanjem informacija na društvenim mrežama i web stranici. Pored navedenog, korisnici ostvaruju pravo na pristup informacijama podnošenjem usmenog ili pismenog zahtjeva službeniku za informiranje. Obrazac zahtjeva za ostvarivanje prava na pristup informacijama dostupan je na www.samobor.hr/pousamobor. Ako je zahtjev podnesen u usmenom obliku ili putem telefona, o tome će se sastaviti službena bilješka, a ako je podnesen putem elektroničke komunikacije, smatrat će se da je podnesen pisani zahtjev. Podnositelj zahtjeva nije obvezan navesti razloge zbog kojih traži pristup informaciji, izuzev ako traži ponovnu uporabu informacija. Učilište omogućava pristup informacijama davanjem informacije korisniku koji je podnio zahtjev na jedan od sljedećih načina: neposrednim davanjem informacije, davanjem informacije pisanim putem, uvidom u dokumente i izradom preslika dokumenata koji sadrže traženu informaciju, dostavljanjem preslika dokumenata koji sadrže traženu informaciju, na drugi način koji je prikladan za ostvarivanje prava na pristup informaciji.

Korisnik može u zahtjevu naznačiti način dobivanja informacije. zahtjev se podnosi: pisanim putem na adresu Pučko otvoreno učilište Samobor, Trg Matice hrvatske 3, 10430 Samobor, elektroničkom poštom na adresu pousamobor@samobor.hr, telefonom na broj: +385 1 3360 112

Korisnici prava na pristup informacijama oslobođeni su od plaćanja upravnih pristojbi u postupcima pred Učilištem. Učilište ima pravo na naknadu stvarnih materijalnih troškova od korisnika koji nastaju pružanjem informacija, kao i na naknadu troškova dostave tražene informacije, sukladno odredbama Zakona o pravu na pristup informacijama. Učilište može ograničiti pristup informacijama u slučajevima propisanim odredbama Zakona o pravu na pristup informacijama.

**ROKOVI OSTVARIVANJA PRVA NA PRISTUP INFORMACIJAMA**

Učilište je podnositelju usmenog ili pismenog zahtjeva obvezno omogućiti pristup informaciji najkasnije u roku od 15 dana od dana podnošenja zahtjeva, kao i u slučaju podnošenja zahtjeva za ponovnu uporabu informacije. U slučaju nepotpunog ili nerazumljivog zahtjeva, Učilište će pozvati podnositelja zahtjeva da ga ispravi u roku od 5 dana od dana zaprimanja poziva za ispravak. Ako podnositelj zahtjeva ne ispravi zahtjev na odgovarajući način, Učilište će odbaciti zahtjev rješenjem. Ako Učilište ne posjeduje informaciju, ne raspolaže njome ili je ne nadzire, a ima saznanja o nadležnom tijelu, bez odgode, a najkasnije u roku 8 dana od zaprimanja zahtjeva, ustupit će isti tijelu javne vlasti koje posjeduje informaciju, raspolaže njome ili je nadzire, o čemu će se obavijestiti podnositelja. U tom slučaju, rokovi ostvarivanja prava na pristup informaciji računaju se od dana kada je tijelo javne vlasti zaprimilo ustupljeni zahtjev. Rokovi za ostvarivanje prava na pristup informaciji mogu se produžiti za 15 dana računajući od dana kada je Učilište trebalo odlučiti o zahtjevu za pristup informaciji: ako se informacija mora tražiti izvan sjedišta Učilišta, ako se jednim zahtjevom traži veći broj različitih informacija, ako je to nužno da bi se osigurala potpunost i točnost tražene informacije, ako je dužno provesti test razmjernosti i javnog interesa, sukladno Zakonu o pravu na pristup informacijama. O produženju roka Učilište će bez odgode, a najkasnije u roku od 8 dana od dana zaprimanja urednog zahtjeva, obavijestiti podnositelja zahtjeva i navesti razloge zbog kojih je taj rok produžen.